**ФРАНЦИЯ ЖӘНЕ ҚАЗАҚСТАН РЕСПУБЛИКАСЫНЫҢ ОРТАЛЫҚ БАНК ҚЫЗМЕТТЕРІН САЛЫСТЫРМАЛЫ ТАЛДАУ**

Экономика және бизнес жоғары мектебі,

“Қаржы” кафедрасы, 4 курс студенттері

 Үкібай Б. , Утесинова Б., Мейрам К., Сұлтанбеков Б.

 Ғылыми жетекші: Бимендиева Л. А.

Басқа мемлекеттер сияқты, Қазақстанда да экономикалық дағдарыс өз түзетулерін еңгізді. Қаржылық дағдарыс экономикалық дағдарысқа ұласты. Әлемдік экономиканың құлдырауы барлық шикізаттарға деген сұраныстың, соның салдарынан олардың бағаларының күрт төмендеуіне алып келді. Отандық және шетелдік ғылыми, көпшілік басылымдарда ғалымдардың, саясаткерлердің ғаламдық дағдарыстың себептері, салдары, одан шығу жолдары туралы көптеген пікірлер білдіруде.

Дағдарыс кезінде Ұлттық банктердің жұмысын реттеу және бақылау ісіндегі кемшіліктер байқалады. Осыған орай, Францияның Орталық банкінің кызметі туралы сөз қозғаймыз. Себебі, Қазақстанның Ұлттық банкі секілді Францияның Ұлттық банк те толығымен мемлекет иелігінде. Осы банктің негізгі қызметі коммерциялық банктер мен өзге қаржылық мекемелердің жұмысын қадағалау. Оған қоса,Франция Ұлттық банкі — ақша эмиссиялау, инфляция деңгейі сияқты мәселелерді қадағалайды.

Іс жүзінде Ұлттық банкте барлық кассалық резсрвтердің шоғырлануы және олардың шаруашылық айналымына түсуі Ұлттық банктер мекемелерінің коммерциялық банктер кассасын толтыру арқылы жүзеге асырылады. Барлық банктер қолма-қолсыз есеп айырысуларды Ұлттық банк мекемелері арқылы жүргізе отырып, қажет жағдайларда Ұлттық банктен несие ала алады.

Әлемдік тәжірибеде орталық банктің қызметін ұйымдастырудың әртүрлі келесідей құқықтық нысандары кездеседі:

• мемлекеттің 100% қатысуымен капиталын құрайтын біртұтас банк нысанында (мысалы: Ұлыбритания, ГФР, Франция, Канада, Ресей, Қазақстан);

• акцияның бір бөлігі мемлекетке тиесілі немесе мемлекеттің қатысынсыз акционерлік қоғам нысанында (Жапония, Бельгияда);

• орталық банктің функцияларын біртұтас атқаратын тәуелсіз банктер жүйесі (АҚШ-та) [1].

Кез келген мемлекеттің экономикасында ірі кәсіпорындар, шағын және орта кәсіпкерлікпен қатар мемлекеттің дамуының негізі – банк жүйесінің қалыпты жұмыс істеуі екенін әлемдік тәжірибе көрсетуде.

Тарихқа көз жүгіртсек, Франция Банкі (Bank de France) орталық эмиссиялық банктің ролін атқарды. Ол 1800 жылы құрылған, ашық акционерлік компания ретінде, 30 млн. франк капиталымен. 1803 жылы банкноттың эмиссиясы Парижде шығару үшін монопольді құқық алды, ал 1848 жылы бүкіл Францияда өзінің филилдарын 9 эмиссиялық банктерге құрды. Басында Франция Банкін «Регенттер кеңесі» басқарды, құрамына 15 регент (директор) олар өте бай акционерлер құрамынан сайланып отырды. 1936 заң бойынша Регенттер кеңесі, «Бас кеңес» деп ауыстырылды, оның құрамына 20 директорлар кірді, бұл жерде көбінесе директорларды үкімет тағайындап отырды.

ІІ дүниежүзілік соғыс аяқталғаннан кейін 1945 жылы 2 желтоқсанда заң бойынша Франция Банкі мемлекеттендірілді және оның бұрынғы иелері өте үлкен компенсация алды: акцияларды өте үлкен бағамен, оларды 3% мемлекеттік облигацияларға айырбастады. Банктің акционерлік капиталы 250 млн. франк толығымен мемлекеттің қолында. Банкті басқарушы және оның 2 орынбасары министрлер кеңесімен тағайындалды, ал бас кеңес басқарушылары өтіп 12 мүшесінің 7-н қаржы министрлігі тағайындап отырды. 4 директорын қызметке мемлекеттік қаржы институттарының президенттері тағайындалып отырды [2].

Мемлекеттік жалғыз эмиссиялық банк ретінде Франция Банкі айналысқа банкноттарды шығарды, 1939 жылы банк эмиссиясы шексіз Франция Банкі алтын валюта резервтерін сақтайтын жер болып табылады. Бұл банк мемлекет ретіндегі функцияларды атқарады. Банктің мемлекетті тікелей несиелеуі банктің басқарушыларының және экономика және қаржы министрлігімен арасындағы келіспеушілікпен байланысты. Франция Банкі және де мемлекеттік бағалы қағаздарын сатып алып оны ссуда ретінде айқындайды. Қазыналық бос ақша қаражаттары оның банктегі ағымдағы есебінде тұрады. Банктің негізгі қызметі болып валютаны бақылау, несиелерді реттеу, пайыздық ставкаларды көтеру табылады.

Францияның негізгі банк жүйесін құрайтындар:

• Франция Банкі;

• Депозиттік банктер.;

• Инвестициялық немесе іскерлік банктер;

• Ұзақ және орта мерзімді банктердің несиесі;[3]. (1 – кесте).

|  |
| --- |
| **Францияның негізгі банк жүйесін құрайтындар** |
| **Франция Банкі** | **Инвестициялық немесе іскерлік банктер** | **Депозиттік банктер** | **Ұзақ және орта мерзімді банктердің несиесі** |
| Франция Банкісі орталық эмиссиялық банктің рөлін атқарды. Ол 1800 жылы құрылған, ашық акционерлік компания ретінде, 30 млн франк капиталымен. 1803 жылы банкноттың эмиссиясы Парижде шығару үшін монопольді құқық алды, ал 1848 жылы бүкіл Францияда өзінің филиалдарын 9 эмиссиялық банктерге құрды. Бастаақыда Франция Банкісін “Регенттер кеңесі” басқарды.15 регент (директор) олар өте бай акционерлер құрамынан сайланып отырды. 1936 заң бойынша Регенттер кеңесі, “Бас кеңес” деп, ауыстырылды. Оның құрамына 20 директор кірді. | Инвестициялық банктер - Францияда 25 инвестициялық банктер бар. 1945 жылдың 2 желтоқсанындағы заң бойынша инвестициялық банктердің атын өзгертіп “іскерлік” банктер деп атайды. Кәсіпорындарға ұзақ мерзімді несиелеу мен маманданған. Іскерлік банктерге “Вормс банкі”, “Лазар және К ағайындылар банкі” кірді. Осы банктер іскерлік банктердің 64% балансын құрайды. | Коммерциялық банктер – Францияда банк жүйесіндегі коммерция мен депозиттік банктер қысқа мерзімді несие операцияларына маманданған, инвестициялық банктер өнеркәсіп өндірісін қаржыландыра отырып эмиссиондық операциялар арқылы атқарып отырды.II дүниежүзік соғыстан кейін профсоюздардың қысымынан кейін үкімет 1945 жылдың желтоқсанында, 3 ең ірі депозиттік банктерді мемлеткеттендірді. Олар:1. Лион несиесі
2. Басты қоғам
3. Тауар және өнеркәсіп үшін ұлттық банкі.
 |  |

1 – кесте. Францияның негізгі банк жүйесін құрайтындар

*Ескерту: Дүниежүзілік банктің ресми парақшасының негізінде автормен құрастырылды.*

Франция орталық банкі екі миссия атқарады. Олар:

1. Қызметтер көрсету
2. Қоғам үшін қызметтер
3. Бизнес үшін қызметтер
4. Бақылау миссиясы.

Францияның бақылау қызметіне төмендегідей міндеттерді атқарады:

* Төлемнің қолма-қол ақшасыз құралдарының сақталуын, сондай-ақ осы саладағы қолданыстағы стандарттарға өзектілігін қамтамасыз ету;
* Төлем жүйелерінің үздіксіз жұмыс істеуін және қауіпсіздігін қамсыздандыру.
* Қаржы құралдары клиринг және есеп айырысу жүйелерінің қауіпсіздігін қамтамасыз ету.

Нарықты және нарықтық инфрақұрылымдарды, шаруашылық байланыстарын орнықтырудың жаңа тетіктерін қалыптастыру және кәсіпкерлік пен бәсекелестікті дамыту, шаруашылық жүргізудің: бүкіл еларалық, республикалық, аймақтық, жергілікті сатыларында, сондай-ақ меншік түрлеріне қарамастан әрбір шаруашылық бірлігі деңгейінде экономикалық тәуекелдер теориясын, оларды бағалау мен реттеудің әдістерін әзірлеп жасауды талап етеді.

Франция орталық банкінің мемлекеттегі роліне тоқталсақ.

- Екінші дүниежүзілік соғыстан кейінгі мемлекет меншігіне енгендердің қатарында бірнеше банк болды: ұлттандыруға Франция банкі ғана емес, ең ірі 4 депозиттік банк кірді. Мемлекеттік кредиттік ұйымдарға тағы Депозиттік-сақтау кассасы, жинақ кассалары, т.б. жатады.

-Мемлекет бірнеше банктің капиталына қатысады. Осындай банктер жартылай мемлекеттік болып саналады.

-Банк ісін мемлекеттік реттеу Франция банкі арқалы және Ұлттық кредиттік кеңеспен жүзеге асады (оның президенті қаржы министрі, ал вице-президенті Франция Банкінің басшысы).

-Банктер қазынашылық вексельдер мен мемлекеттік бағалы қағаздар сатып алу арқылы мемлекетті қаржыландыруға белсенді түрде қатысады.

Қазақстан-Франция қатынастарында алдағы уақытта қаржы-банк ынтымақтастығынан көп үміт күтуге болады. Бұған қазіргі кезде Қазақстанда “Сөсьетэ Жэнэғәл”, “Натексис Баңк Попүлэғ”, “БНП Пәғиба” және “Кәлиоң” банктерінің жұмыс істеуі нақты дәлел болады. Мемлекет басшыларының кездесуі мен жүргізген келіссөздерінде нақтыланғанындай, екі мемлекеттің экономикалық байланыстарын дамытуда. Үкіметаралық экономикалық ынтымақтастық жөніндегі комиссияның жұмысын оң бағалауға болады. Екі елдің негізгі экономикалық көрсеткіштеріне сипаттауға болады.[4]. (2 - кесте)

|  |  |  |
| --- | --- | --- |
|  | **Франция**  | **Қазақстан** |
| **Халық, мың адам** | 65 447 374 | 17 630,7 |
| **Жұмыссыздық деңгейі** | 4.6% | 4,9% |
| **Орташа айлық жалақы бағалау бойынша** | 3397$, 917190 теңге | 124 137 теңге |
| **Инфляция деңгейі** | 0,16% 2015 жылдың басынан | 3,7%(2015 жылғы қараша 2015 жылғы қазанға, %) |
| **ЖІӨ (2015ж)** | $1885664782910 | 101,0% |
| **Инвестиция портфелі** | 413,5млрд. франк | шетел эмитенттерінің бағалы қағаздарына инвестициялар көлемі 289,9 млрд. теңгені немесе инвестициялық зейнетақы активтері көлемінің 6,2%-ын құрайды. Екінші деңгейдегі банктердегі салымдар үлесіне 13,7% немесе 639,2 млрд. теңге келеді. |

2-кесте. Қазақстан Республикасы мен Германияның негізгі әлеуметтік-экономикалық көрсеткіштері.

*Ескерту: ҚР Ұлттық Экономика министрліні статистикалық комитеті мен Франция Ұлттық банкінің ресми сатының деректері негізінде автормен құрастырылған.*

Екі елдің жұмыссыздық деңгейін халық санына шаққандағы үлесін қарайтын болсақ, Франция мен Қазақстанның жұмыссыздық деңгейінің арасында қатты айырмашыдық жоқ, айырмашылық 0,3%. Алайда халық санына шаққанда әлдеқайда төмен екенін байқауымызға болады. Орташа айлық жалақыда айтарлықтай айырмашылық байқалады. Францияда орташа айлық жалақы мөлшері біздің еліміздегіге қарағанда 7 есе артық. Елдегі дағдарыс жағдайының әсер етуін осыдан байқауға болады. Себебі Қазақстанның дағдарыс көрсеткіші Франциядан 23 есеге артық. Кестеден көріп тұрғанымыздай, Қазақстанның минималды жалақы деңгейі қуанарлықтай емес. Осыдан екі елдің инвестициялық портфельдерінің көлемінен халықтың әлеуметтік жағдайындағы арандай айырмашылықты байқауға болады.

 Қорытындылай келе, Қазақстан Республикасының Ұлттық банкінің негізгі мақсатын іске асыруда міндеттер айқындап, жетілдіру қажет:

* мемлекеттің ақша-несие саясатын әзірлеу және жүргізудегі ұзақ мерзімді құжаттар әзірлеу;
* төлем жүйесінің жұмыс істеуін қамтамасыз етудегі біртектілік және мақсаттылықты дамыту;
* валюталық реттеуді және валюталық бақылауды жүзеге асыруда Ұлттық банктің екінші деңгейлі банктер мен айырбас орталықтарын қадағалауды оңтайлы ұйымдастыру;
* қаржы жүйесінің тұрақтылығын қамтамасыз етуге жәрдемдесуде банк персоналы мен басшылығын шетелдік әріптестерге тәжірибе алмасу.

**Пайдаланылған әдебиеттер:**

1. “Банк ісі” оқулығы. Автор, Керімбекова Н.Н., Супугалиева Г.И., 57 бет.

2. [https://www.banque-france.fr/en/banque-de-france/history/the-officers-of-the-](https://www.banque-france.fr/en/banque-de-france/history/the-officers-of-the-bank-of-france.html)

 [bank-of-france.html](https://www.banque-france.fr/en/banque-de-france/history/the-officers-of-the-bank-of-france.html) Франция Ұлттық банкінің ресми сайты.

3. <http://data.worldbank.org/country/france> Дүниежүзілік банктің ресми парақшасы.

4. [http://stat.gov.kz/](http://stat.gov.kz/faces/homePage/homeMethodologySubPage?_afrLoop=21477557438673510#%2Foracle%2Fwebcenter%2Fportalapp%2Fpages%2Fhome.jspx%40%3F_adf.ctrl-state%3Dskgzfb5pz_130) ҚР Ұлттық Экономика министрліні статистикалық комитетінің ресми сайты.